NaiveNeuron/SloPal huggingface dataset:
Saková, Denisa, ministerka vnútra SR (2019-10-15):
Ďakujem veľmi pekne za slovo. Vážený pán predsedajúci, vážené dámy poslankyne, vážení páni poslanci, zákon o kontrole v štátnej správe prijatý v roku 1996 bol schválený ako právny predpis, ktorý rešpektoval kompetencie ostatných orgánov kontroly v štátnej správe, predložil mapu systému kontroly v štátnej správe a poskytol všeobecné procesné ustanovenia pre výkon kontroly v tejto oblasti, bol viackrát novelizovaný. K dôvodom vypracovania tejto novely zákona, sa pristupuje v súvislosti s plnením povinnosti Slovenskej republiky vykonávať ochranu finančných záujmov Európskej únie prostredníctvom Úradu vlády Slovenskej republiky, ako aj s pôsobením implementačnej jednotky na Úrade vlády Slovenskej republiky, ktorá plní úlohy v rámci projektu Hodnota za peniaze, ktorý spustila vláda Slovenskej republiky. Ďalším dôvodom novelizácie sú aj požiadavky orgánov štátnej správy zapracovať do súčasnej právnej úpravy vykonávania kontroly v štátnej správe poznatky a skúsenosti orgánov štátnej správy, získané z praktickej aplikácie citovaného zákona, keďže posledná novela bola v roku 2009. Návrhom zákona sa upravujú taktiež niektoré ustanovenia týkajúce sa základných pravidiel kontrolnej činnosti pri vykonávaní kontroly v zmysle citovaného zákona. Zároveň z aplikačnej praxe vyplynula požiadavka, aby zamestnanci orgánu kontroly mohli vyžadovať od kontrolovaného subjektu prepracovanie opatrení prijatých na odstránenie nedostatkov. Dôvodom na prepracovanie opatrení je ich predpokladaná nedostatočnosť, neúčinnosť alebo nepokrývanie všetkých identifikovaných nedostatkov pri kontrole. Návrh zákona bol prerokovaný v určených výboroch a všetky pripomienky, ktoré vzišli z rokovaní výborov Národnej rady, odporúčam schváliť. Vážený pán predsedajúci, vážené dámy poslankyne, vážení páni poslanci, záverom si vás dovoľujem požiadať o podporu predloženého návrhu zákona. Ďakujem za slovo.
E. Kukan, poslanec: (2009-04-15):
Odôvodnenie. Piate výročie vstupu Slovenskej republiky do EÚ je dobrou príležitosťou pripomenúť si cestu, ktorou Slovensko   prešlo. Potvrdí hodnotový priestor, ktorý je pre nás Európska únia a politiky, ktoré má v nej Slovensko presadzovať. Zamyslieť sa nad tým, ako posilniť našu spôsobilosť získavať pre záujmy našej vlasti širšiu podporu pri spoločnom európskom stole. A napokon aj v čase  pred blížiacimi sa voľbami do Európskeho parlamentu prijať zodpovednosť za ich priebeh, výsledok, ale aj volebnú účasť. Kolegyne a kolegovia, chcem vás požiadať o podporu tohto návrhu. Ďakujem pekne.
Pleštinská, Zita, poslankyňa NR SR (2023-02-09):
Pán navrhovateľ ma poprosil, aby sme hlasovali o 17. hodine.
P. Hrušovský, predseda NR SR: (2004-06-30):
(Hlasovanie.) 133 prítomných, 99 za, 5 proti, 27 sa zdržalo, 2 nehlasovali. Návrh sme schválili. Páni poslanci, na základe schváleného návrhu pristúpime k druhému čítaniu o vládnom návrhu zákona, ktorým sa mení a dopĺňa zákon č. 641/2003 Z. z. o sociálnom poistení v znení neskorších predpisov. Aby sme mohli o tomto zákone rokovať, páni poslanci, keďže je otvorená rozprava, poprosím o účasť na rokovaní pána ministra Kaníka. Bez predkladateľa nie je možné rokovať o tomto návrhu. Poprosím kanceláriu, aby oznámila pánovi ministrovi rozhodnutie Národnej rady o vrátaní zákona do druhého čítania a aby zabezpečila jeho prítomnosť na rokovaní. Zatiaľ prerušujem rokovanie o tomto bode programu, ďakujem pani poslankyni Navrátilovej, pristúpime k hlasovaniu o prerokovaných bodoch programu. Poprosím pána ministra, pána poslanca Galbavého, aby z poverenia gestorského výboru uvádzal hlasovanie k prerokúvanému vládnemu návrhu zákona, ktorým sa mení a dopĺňa zákon č. 416/2002 Z. z. o navrátení nezákonne vyvezených kultúrnych predmetov, ktorý prerokúvame ako tlač 666. Nech sa páči, pán poslanec Galbavý.
Pellegrini, Peter, predseda NR SR (2015-12-21):
Pán poslanec Lipšic.
Číž, Miroslav, podpredseda NR SR (2015-05-20):
Ďakujem, páni poslanci. Možno aj pán Hlina uzná, že túto svoju faktickú poznámku mohol povedať aj bez tých slov, že splietate a podobne. A podobne, áno, až teda páni poslanci vyčerpali, s reakciou na faktické poznámky pán minister.
Grendel, Gábor, podpredseda NR SR (2020-09-02):
Ďakujem za slovo, pán predsedajúci. Dve krátke poznámky. Pán poslanec Dostál, aby nedošlo k nedorozumeniu, ja nie som nadšený z veta tohto zákona, ale skôr som nadšený z toho, že pani prezidentka nespochybnila to, že generálny prokurátor môže pochádzať aj z radov neprokurátorov, toto ma potešilo na jej rozhodnutí. To samotné veto až tak nie a tiež nesúhlasím s argumentáciou vo viacerých bodoch. Dokonca niektoré formulácie mi prídu skôr politické, než právne a preto ma mrzí, že na jednej strane pani prezidentka varuje, že ak Národná rada neprijme jej pripomienky, tak sa obráti na Ústavný súd a na druhej strane vo svojom sprievodnom liste napíše, že: „vzhľadom na obsah pripomienok k vrátenému zákonu uvedených v rozhodnutí moja účasť na schôdzi Národnej rady Slovenskej republiky nie je nevyhnutná“. Ja by som bol radšej, keby tu pani prezidentka bola a keby tá polemika mohla prebehnúť ani nie tak medzi opozíciou a koalíciou, lebo toto sme tu už absolvovali, ale medzi právnym posúdením Prezidentskej kancelárie a poslancov Národnej rady o to viac, že toto je po prvýkrát, čo pani prezidentka vrátila zákony z dielne súčasnej vládnej koalície.
Blanár, Juraj, podpredseda NR SR (2023-05-03):
Ďakujem. Otváram všeobecnú rozpravu. Písomnú prihlášku som neobdržal do rozpravy, dávam možnosť prihlásiť sa ústne do rozpravy. Pán poslanec Urban, pani poslankyňa Sulanová. Uzatváram možnosť prihlásiť sa do rozpravy. Ako prvý pán poslanec Urban.
Jurinová, Erika, podpredsedníčka NR SR (2012-10-18):
Ďakujem, pán poslanec. Na vaše vystúpenie neregistrujeme žiadne faktické poznámky. Pýtam sa, či sa chce niekto do rozpravy prihlásiť ústne. Uzatváram možnosť prihlásiť sa do rozpravy. Takže nech sa páči, pán poslanec Hlina.
Laššáková, Jana, podpredsedníčka NR SR (2013-07-02):
Chcete reagovať, pán poslanec Mičovský? Nie. Nech sa páči, pán poslanec Hraško, ktorý je posledný ústne prihlásený do rozpravy.
Grendel, Gábor, podpredseda NR SR (2022-10-18):
Otváram rozpravu, do ktorej som dostal tieto písomné prihlášky. Ako poverený člen poslaneckého klubu SaS vystúpi pán poslanec Ondrej Dostál a po ňom sú ešte písomne prihlásení pán poslanec Rastislav Schlosár, pani poslankyňa Vladimíra Marcinková a pán poslanec György Gyimesi. Ako prvá sa však do rozpravy prihlásila pani navrhovateľka, pani poslankyňa Jarmila Halgašová. Takže nech sa páči, pani poslankyňa, máte slovo.
Viskupič, Marián, poslanec NR SR (2020-11-24):
Pán predsedajúci, sme v treťom čítaní, prosím, otvorte rozpravu.
B. Bugár, podpredseda NR SR: (2006-02-09):
J. Drgonec, poslanec: Ústavnoprávny výbor v priestore ústavnoprávneho výboru by som poprosil hneď, keby sa stretol, teda a 9.50 hodine schôdza výboru.
P. Hrušovský, predseda NR SR: (2003-10-24):
M. Maxon, poslanec: Ďakujem pekne za slovo. Ja len pre poriadok by som chcel upozorniť, že tak ako správne pán spravodajca hovoril, mali by sme hlasovať o procedurálnych návrhoch. Jeden z procedurálnych návrhov je v spoločnej správe ako uznesenie výboru pre pôdohospodárstvo, tak o tom by sme mali hlasovať ako o prvom, ale myslím si, že taký ste mali aj zámer. Ďakujem.
Bugár, Béla, podpredseda NR SR (2011-03-25):
Pani poslankyňa Jurinová.
Laurenčík, Milan, podpredseda NR SR (2020-07-15):
Pani poslankyňa Brisudová.
B. Bugár, podpredseda NR SR: (2004-03-10):
Procedurálny návrh ešte pán poslanec Hort.
Baláž, Radovan, poslanec NR SR (2018-12-03):
Ďakujem pekne za slovo. Pán kolega, aj z týchto faktických poznámok vidno, že kto tejto téme sa venuje a kto nie, pretože keby niekto sa tejto téme venoval a poznal by tie problémy, ktoré majú slovenskí prvovýrobcovia a potravinári, tak by nemohol reagovať tak ako reagoval. Spolu sme debatovali na túto tému veľmi veľakrát, vieme, ako veci sa majú a ako si správne podotkol, ten vzťah, v ktorom fungujú obchodné reťazce verzus slovenskí potravinári a prvovýrobcovia, nie je štandardné trhové prostredie. Pretože obchodné reťazce zneužívajú svoje dominantné postavenie takým spôsobom, ako si povedal. Tlačia tie marže maximálne, snažia sa za minimálne náklady nakupovať od našich výrobcov, a treba im dať pomocnú ruku. Tu je ten rozdiel medzi nami a SaS, že my sa snažíme pomôcť aj z pozície štátu, aby sme tú rovnováhu síl na tom trhu znova nastolili tak, aby dokázali fungovať. Inak nedosiahneme tú potravinovú sebestačnosť, kým im nedáme pomocnú ruku. A nechať to na trh, tak ako to bolo doteraz, to je cesta do pekla, nakoľko znova získajú ešte väčšie dominantné postavenie a ešte ďaleko viacej výrobcov skončí na Slovensku, pretože už teraz sú na hrane a stále sú tlačení. Čiže ja by som aj od kolegov z opozície rád počul, akým spôsobom oni by sa snažili získať alebo nastoliť, nazvime to, tú elementárnu spravodlivosť na trhu tak, aby slovenskí potravinári nekrvácali.
A. Záborská, poslankyňa: (2003-11-06):
Chcem povedať k tomu len niekoľko poznámok. Urobiť takýto krok bez toho, aby bola ohodnotená cena práce zdravotníckych pracovníkov, je veľmi riskantné, pretože je známe, že priemerná mzda v zdravotníctve, očistená od služieb, ktoré sú platené menej ako zmenová práca, lebo sú to len nadčasy, sú spolu so školstvom v poslednej desiatke priemernej mzdy na Slovensku. Takéto opatrenie by bolo výrazne demotivačné. A čo sa týka odbornosti zdravotníckych pracovníkov, malo by to priamy dopad na poskytovanie zdravotnej starostlivosti, a tým pádom dopad na pacienta. Ďalej vytváralo by to korupčné prostredie, a to jednak zo strany pacienta, pretože pacient je presvedčený, že zle zaplatený zdravotnícky pracovník mu nemôže poskytnúť dobrú starostlivosť. To znamená, že si to bude snažiť priplatiť. Ďalej aj zo strany zdravotníckych pracovníkov, kde prostredie medzi týmito pracovníkmi a ich predstavenými bude takisto vo fáze korupčnej. Takéto odmeňovanie ďalej vytvára nerovnaké odmeňovanie u rovnako zaradených zdravotníckych pracovníkov. Toto by ale nebolo ešte také vážne ako ďalší aspekt, a to, že keď si pozrieme zákon, je tam síce zmluva medzi zamestnávateľom a zdravotníckym pracovníkom, ale prechodné obdobie je vytvorené na dva roky. Čiže dva roky bude prebiehať v týchto zariadeniach rokovanie, dva roky tu bude psychologický nátlak na vytvorenie konečnej výšky mzdy a ja som presvedčená, že akýkoľvek dlhodobý nátlak na lekárov a zdravotníckych pracovníkov, či je to ekonomický, mediálny, odborný, alebo korupčný, má priamy dopad na poskytovanie zdravotnej starostlivosti pacientom. Preto vám chcem navrhnúť, aby pozmeňujúci návrh, ktorý bol predložený vo Výbore Národnej rady pre zdravotníctvo, aby štátne zdravotnícke zariadenia, neštátne zdravotnícke zariadenia, ktoré majú uzavreté zmluvy so zdravotnou poisťovňou zriadenou na vykonávanie povinného zdravotného poistenia, mali naďalej osobitnú tabuľku odmeňovania. Preto vás žiadam, pani spravodajkyňa, aby bod č. 1 a bod č. 2 spoločnej správy boli vyňaté na osobitné hlasovanie a vás, kolegyne a kolegovia, chcem poprosiť, aj keď spoločná správa odporúča tieto body neschváliť, aby ste ich schválili. Tento môj návrh je po dohode s ministrom práce, sociálnych vecí a rodiny aj ministrom zdravotníctva. Ďakujem pekne. Z. Martináková, podpredsedníčka NR SR: Ďakujem. Do rozpravy sa ešte prihlásila pani poslankyňa Angyalová. Nech sa páči, pani poslankyňa.
Susko, Boris, poslanec NR SR (2015-11-20):
Dajte, prosím, hlasovať o bode 8 pozmeňujúceho návrhu pána poslanca Lipšica.
Vašečka, Richard, poslanec NR SR (2021-10-20):
Vážený pán predsedajúci, v rozprave vystúpili piati poslanci, ktorí podali pozmeňujúce a doplňujúce návrhy. Ako spoločný spravodajca podávam návrh na skrátenie lehoty na hlasovanie o dnes podaných návrhoch v rozprave, pretože ešte neuplynula lehota podľa rokovacieho poriadku. Prosím, pán predsedajúci, dajte o tom hlasovať.
R. Kaliňák, poslanec: (2005-07-06):
Chcel by som sa, pán podpredseda vlády Mikloš, opýtať, keď je teda tá sociálna reforma taká dokonalá, prečo štát odmieta ručiť v rámci druhého piliera za akékoľvek straty, nielen tie, ktoré sú zavinené vedením štátu? Keď tam nie je žiadne riziko, potom nevidím problém, prečo by nemal ručiť. Ale teda dobre. Keď je tá daňová reforma taká geniálna a keď to daňové a odvodové zaťaženie tak prudko klesá, prečo deň daňovej slobody bol neskôr ako minulý rok? Mne sa zdá, že ten práve vyjadruje ten pomer, keď už zarábame sami na seba. Isteže sa dá argumentovať, že je iná štatistická odchýlka, ale, nuž, mám pocit, že určite ani tento údaj neprešiel. Akiste všetci uznajú, že aj Nórsko dlhé roky patrilo medzi najbohatšie severské krajiny, ale tiež sa dokázalo z tej svojej biedy nejakým spôsobom dostať hore. Akiste niekto môže argumentovať, že majú ropu, ale ropu majú na osobitnom účte a tú nemíňajú, čiže vychádzajú iba z bežného HDP. A posledná vec, na ktorú som si urobil poznámku, keď sme pri tých tričkách, strana SDKÚ je hádam jedinou stranou, kde sú všetci poslanci z iných strán. A, Petra, prepáčte, to som nesledoval, no však z toho sa skladá, preto mi príde tento argument ako trochu povrchný, pretože taká je história, taká sa nejakým spôsobom odohrala. Ďakujem.
Pčolinský, Peter, podpredseda NR SR (2022-12-05):
Otváram všeobecnú rozpravu. Do rozpravy som dostal jednu písomnú prihlášku pána poslanca Milana Mazureka. Nech sa páči, pán poslanec, máte slovo. Hlásite sa do rozpravy, pán Suja? Nech sa páči.
Glváč, Martin, podpredseda NR SR (2017-05-17):
Ďakujem. S faktickou poznámkou jedna poslankyňa. Uzatváram možnosť prihlásenia sa. Nech sa páči, pani poslankyňa Grausová.
Suja, Miroslav, poslanec NR SR (2022-03-24):
Nech sa páči, môžte ísť a hovoriť!
Jurinová, Erika, podpredsedníčka NR SR (2014-09-12):
Vyhlasujem rozpravu za skončenú. Chce zaujať navrhovateľ stanovisko? Nech sa páči.
Hlina, Alojz, poslanec NR SR (2013-10-22):
Áno, dobre, pán kolega, pán Mikuš, a to, to sa zhodneme, že aby to nebolo pochopené, ja som hovoril, že na začiatku bol dobrý úmysel aj Európskej komisie, a verím, že aj ľudí u nás, že teda podporujeme obnoviteľné zdroje energie, ale znova sme to dopracovali tak typicky našsky, tak typicky slovensky, že, že, pardon, ja som povedal, že buničina, vláknina. No ono, oni normálne do tých gágorov tam sypú už vlákninu. Ja vám, keby to niekoho zaujímalo, však spojte sa s pánom Lukáčom, však on týmto veciam sa venuje, on to aj fotí, že čo všetko pred tými elektrárňami majú naskladané a čo všetko tam do tých gágorov sypú, viete, to je presne to, že to nestačí rásť, čo tam treba nahádzať, tak ste poslali Žigu, teraz pána ministra, ja neviem, čo ešte vymyslíte. Už aj tuje z Baumaxu tam nahádžete, potom neviem, čo budete ešte robiť, budeme zvedaví na tvorivosť tých vašich aparátov a tých poschodí, tak to aj ja som prekvapený, že čo ešte budete schopní vymyslieť. Ale hovorím, to..., na to som chcel upozorniť a chcel som upozorniť ľudí, že aby si, keď sa pozrú na ten účet, hej, keď vám tú konečnú sumu, ktorú tam majú, tak keď im niekto povie, že platia za elektrinu, platia aj za elektriku, ale nielen za elektriku. Poviem tak mierne, teda mi to prináleží, som v tejto chvíli politik, platia aj za náklady na vrtuľník pre niektorých ľudí, platia aj za náklady za veci, ktoré by ani nevedeli, že dotujú, lebo to, ako sa zúčastňujú platby energií, už nielenže nepokrýva náklady priamo na ten energetický projekt, ale sanuje aj chyby a častokrát projekty, iné projekty, ktoré s energetikou vôbec nesúvisia. To znamená, ich drahý účet za elektrinu, keď trošku preženiem, tak pokrýva aj náklady na prevádzku vrtuľníka.
Paška, Pavol, predseda NR SR (2013-06-18):
Pán poslanec, podľa zákona, kde, zákon o rokovacom poriadku stanovuje taxatívne, akým spôsobom pri splnení akých podmienok sa stáva tento návrh súčasťou programu schôdze, o iných materiáloch rozhoduje predseda Národnej rady. Takže nebude na základe môjho rozhodnutia tento bod, ale ak ho chcete navrhnúť, budeme o tom hlasovať, samozrejme. Dovolím si navrhnúť, aby sme hlasovali potom, postupne, ako odznejú všetky návrhy. Pán poslanec Poliačik.
Suja, Miroslav, poslanec NR SR (2021-05-12):
Ďakujem za slovo, pán predsedajúci. Milan Mazurek vám vysvetlil, vážení kolegovia, že prečo vás nemôžeme podporiť, keď žiadate alebo poukazujete, že by sme sa mali všetci spojiť. A viete prečo? Príde sem Igor Matovič, predseda vlády, a prvé dve-tri minúty riadne naloží opozícii, akí sú chrapúni, zlodeji, všetkým, nám všetkým. A hneď následne nato povie, že poprosím vás o pomoc, aby sme boli spolu. Ja neviem, a potom sa čudujete, že prichádzame s takým zákonom, ako sme dali aj včera. Lebo toto normálny človek môže spraviť? Že prosí o pomoc, aby sme sa spojili všetci, aby sme boli ako na tom severe, ako hovoril pán Nemec, že by sme sa mali tam všetci spojiť... Takto sa žiada o pomoc, takto sa hľadá nejaké politické oné, že vám tu najprv tri minúty nakladá, nadáva a potom vás poprosí o pomoc akože?! Viete, vy ste mali perfektne pripravený zákon, perfektne, tak neviem, na čo tu tie mesiace čakáte, kolegovia! Ako povedal Miňo Mazurek, mali ste perfektne pripravený zákon. Ale viete, čo je problém? Že on je tak perfektný, že teraz ho nemôžte prijať, lebo by ste, kopu z vás, išli sedieť a prišli o majetky. Takže jedno mať alebo chcieť, aby tu bol, a druhý, aby prišiel taký, ako má byť, sú dve rozdielne veci, kolegovia. Lebo keby ste to mysleli vážne, tak ten zákon, len zmeníte dátum a je dneska tu. Nie dneska, pred jedenástimi mesiacmi tu mohol byť, pred rokom tu mohol byť! Ale vy ho teraz potrebujete tak upraviť, aby bol bezzubý, aby ste boli beztrestní, kolegovia, beztrestní. Lebo keby ste chceli, tak dáte ten pôvodný a tomu nechýbalo absolútne nič.
Ďuriš Nicholsonová, Lucia, podpredsedníčka NR SR (2018-11-29):
Vyhlasujem všeobecnú rozpravu k tomuto bodu za skončenú. Pýtam sa pána ministra, či je niečo, čo chce dodať. Nie je tomu tak. Pán spravodajca? Nie je tomu tak. Prerušujem rokovanie o tomto bode programu. Nasleduje druhé čítanie o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov . Vládny návrh zákona je uverejnený ako tlač 1132, spoločná správa výborov má tlač 1132a. Opäť poprosím pána podpredsedu vlády, aby sa ujal slova a odôvodnil vládny návrh.
Pellegrini, Peter, podpredseda NR SR (2020-07-14):
Ďakujem veľmi pekne, pán minister. Dávam slovo členke výboru pre pôdohospodárstvo a životné prostredie pani poslankyni Anne Zemanovej, aby informovala Národnú radu o výsledku prerokovania návrhu vlády vo výbore. Pripomínam, že hneď po jej vystúpení a ukončení rozpravy pristúpime k hlasovaniu o návrhu na skrátené legislatívne konanie. (Zaznievanie gongu.) Nech sa páči, pani poslankyňa, máte slovo.
Jakab, Július, poslanec NR SR (2023-12-19):
Ďakujem za vystúpenie, pán Dostál. Úplne sa stotožňujem s tým, čo ste hovorili aj čo hovoril môj predrečník pán Grendel. Len pre záznam, tento pozmeňovák hovoril o tom, že vypúšťal z vášho zákona všetky poplatky, všetky zvýšenia poplatkov, ktoré ste, ktoré chcete ľuďom zvýšiť od 1. 4. a mám za to, že pán Galko práve kvôli tomu, ja som spolupredkladateľ toho pozmeňováku, práve kvôli tomu sme boli dohodnutí, že dá hlasovať o každom jednom samostatne, ak by bol s nejakým bodom problém. Keď je s jedným bodom problém, má sa dať hlasovať o ostatných. Okrem toho tento zákon nespĺňa aj iné ústavné záležitosti, a to je napríklad že hovorí o nejakých hospodárskych škodách, ktoré si ale vláda sama privádza, pretože robí opatrenia sociálne v ďalšom roku, na ktoré ide vynaložiť 1,5 mld. eur a v tomto balíku chce od ľudí vytiahnuť 1,3 mld. eur. Čiže to nie sú žiadne hospodárske škody. Hospodárske škody, ktoré si sama vláda spravila, nemôžu ustáť v skrátenom legislatívnom konaní pred Ústavným súdom. A preto pozývam aj kolegov z opozície, aby sme podanie na Ústavný súd dali a ešte predtým vyzývam pani prezidentku, aby tento zákon nepodpísala. Ďakujem pekne. (Potlesk.)
Šeliga, Juraj, podpredseda NR SR (2020-12-04):
Ďakujem vám veľmi pekne, pán spravodajca. Otváram rozpravu. Do rozpravy som dostal tri písomné prihlášky, ktoré už vidíte na tabuli. Ako prvý, pán poslanec Drdul, nech sa páči. Prosím, zapnite mu mikrofón na jeho mieste.
Paška, Pavol, predseda NR SR (2014-02-04):
(Hlasovanie.) 139 prítomných, 82 za, 4 proti, 53 sa zdržalo. Návrh sme schválili.
Kažimír, Peter, minister financií SR (2017-10-10):
Ďakujem veľmi pekne. Novelou tohto zákona sa zavádza inštitút osobitne závažného porušenia zákona o účtovníctve, ktorým je opakované podvodné konanie účtovnej jednotky. Nemôže vykonávať potom účtovné zápisy mimo účtovných kníh. Nemôže vykonávať účtovný zápis v účtovnom prípade, ktorý jej nevznikol, resp. zatajovať a nezúčtovávať skutočnosť, ktorá je predmetom účtovníctva. Toto sa považuje za podvodné konanie vo vzťahu k účtovaniu. V ďalšom prípade ide o opakované nevedenie účtovníctva alebo opakované nezostavenie účtovnej závierky, ktoré môže viesť k zrušeniu živnostenského oprávnenia. Čiže podvodné konanie, nevedenie účtovníctva a nezostavenie účtovnej závierky bude podľa tohto zákona môcť viesť k zrušeniu živnostenského oprávnenia. Predlžuje sa lehota na archiváciu účtovných dokladov z 5 na 10 rokov z dôvodu zabezpečenia účelnosti v trestnom konaní. Archivácia dokladov bude možná, tak ako aj v dnešnej dobe, v papierovej alebo elektronickej podobe podľa toho, ako sa rozhodne tá-ktorá účtovná jednotka. Celý návrh zákona obsahuje úpravy na odstránenie nedostatkov pri ukladaní účtovných dokumentov do registrov účtovných závierok a opatrenia zamerané na zníženie administratívnej záťaže. Chcem len zopakovať, že počas prvého čítania pri tomto návrhu zákona zazneli niektoré obavy a hlavne z úst pána poslanca Hegera a Jurzycu, ktoré boli nasmerované hlavne k otázkam predĺženia lehoty archivácie. A ja pevne verím, že na základe rokovania výboru, ale aj osobných stretnutí niektorých pánov poslancov so zástupcami či už finančnej správy a na mojej sekcii daňovej alebo aj s predstaviteľmi zástupcami ministerstva vnútra tieto pochybnosti boli rozptýlené. To znamená, ja som mohol pristúpiť k tomu sľubu, že v podstate ako odstránime tieto rozpory, tak budeme pokračovať v druhom čítaní už na tejto schôdzi, čo sa vlastne takto deje, a takto vám teda predkladám do druhého čítania návrh zákona v tomto znení. Ďakujem.
Blaha, Ľuboš, poslanec NR SR (2020-12-03):
Prepáčte, prirovnanie k fašizmu je politologické a nie je to nič neslušné. Takže ešte raz poprosím ten čas. Možno asi dvadsať sekúnd mi ubehlo.
Zmajkovičová, Renáta, podpredsedníčka NR SR (2012-06-26):
Pán poslanec Viskupič.
Zmajkovičová, Renáta, podpredsedníčka NR SR (2014-02-12):
Pýtam sa, pán spravodajca, chcete záverečné slovo, zaujať stanovisko? Nie, ďakujem. Prerušujem rokovanie o tomto bode programu. A, kolegyne, kolegovia, vyhlasujem, kým budeme hlasovať, 15-minútovú prestávku do pol piatej. Ďakujem. Pán poslanec Abrhan, ak budete viesť schôdzu, tak nech sa páči, môžete rozhodnúť vy, teraz vediem schôdzu ja. (Prestávka.) (Po prestávke.)
Hrušovský, Pavol, predseda NR SR (2011-10-19):
Otváram rozpravu, ktorú, keďže sa do nej nikto nehlási, vyhlasujem za skončenú. Pristúpime k hlasovaniu o návrhu zákona ako celku so schválenými pozmeňujúcimi návrhmi s odporúčaním gestorského výboru návrh zákona, pán spoločný spravodajca,...
Beblavý, Miroslav, poslanec NR SR (2013-06-25):
Ďakujem pekne. Ja len chcem pripomenúť kolegom členom výboru pre nezlučiteľnosť funkcií, že dnes o 12.30 hodine máme zasadnutie výboru. Ďakujem pekne.
P. Hrušovský, predseda NR SR: (2005-11-08):
Prosím, zaujmite miesto pre spravodajcov. Otváram rozpravu o tomto bode programu. Do rozpravy som nedostal žiadne písomné prihlášky. Pýtam sa, kto sa hlási ústne do rozpravy. Pán poslanec Jarjabek. Končím možnosť ďalších prihlášok do rozpravy. Nech sa páči, pán poslanec Jarjabek.
P. Hrušovský, predseda NR SR: (2003-04-09):
(Hlasovanie.) Prítomných je 141 poslancov, za návrh 140, nehlasoval 1. Konštatujem, že návrh sme schválili.
Vašečka, Richard, poslanec NR SR (2024-09-26):
Pán predsedajúci, ja by som vás chcel poprosiť, či by ste mohli upresniť priebeh zajtrajšieho dňa, že ktoré body sú termínové alebo nie. Myslím si, že všetci nie sú si istí, že ako to je. Ak to máte pred sebou, či nám to viete povedať. Ďakujem.
Zelník, Štefan, poslanec NR SR (2016-11-30):
Ďakujem pekne za slovo, pán predsedajúci. Ja len chcem, došlo tuná k preklepu, tak aby sme to opravili. V čl. XV bod 1; v čl. I v 64. bode „§ 29a“ opraviť na „§ 29b“. Ospravedlňujeme sa, ale pri prepisovaní prišlo ku preklepu. Čiže ten pätnásty bod bude znieť: „V čl. I v 64. bode §29b ods. 19 v úvodnej vete za slová „zdravotnej poisťovne“ sa vkladajú slová „na účely vykonávania verejného zdravotného poistenia“.“ Ďakujem.
Vaľová, Jana, poslankyňa NR SR (2015-01-29):
Ďakujem veľmi pekne. Pán Brocka, čakala som trošku odbornejšie možno, prepáčte, vystúpenie ako tak politicky trošku až do demagógie, lebo ste sa začali pýtať, že: „Vy ste to nevedeli, že nebudú švajčiarske dôchodky?“ No, nie, my sme to nevedeli, my sme to predpokladali. Ale vy ste to vedeli a zámerne ste ľudí klamali a sľubovali ste im niečo. A, prepáčte, idete spájať otvorenie II. piliera a dôchodkového poistenia s voľbami. Vy všetko, pán Brocka, spájate s voľbami. No chudákom dôchodcom mali ste napísať, aby rok počkali, aby boli bez dôchodku tento rok a aby im poisťovne náhodou nevyplatili rok pred voľbami dôchodky. Prečo to spájate s voľbami? Aký to má súvis s tým, že ten dôchodca sa dožil svojho dôchodkového veku. A ďalšia vec. Nehnevajte sa, takéto veci, že... Prepáčte, nemám na pána Bugára reagovať, ale musím povedať spolu aj na pána Brocku, že máme tých ľudí vyhnať, ktorí si nasporili. Ako my koho môžeme vyháňať? Veď je sloboda rozhodnutia, veď o tom je ústava, každý sa môže priamo rozhodnúť. Mne mladí ľudia hovoria, že čo ste to zaviedli, že oni majú 300-eurové platy a musia vstúpiť v prvom zamestnaní do II. piliera, zbytočne tam dávajú peniaze, ktoré sa im nezhodnocujú a z ktorých nebudú mať poriadne dôchodky. Správne sme to teraz upravili, že občan sa môže rozhodnúť do 35. roku veku, keď bude vedieť, či bude zarábať alebo nebude zarábať alebo to, ako sa jeho život vyvíja. Takže si povedzme konečne, že je sloboda, že každý sa môže slobodne rozhodnúť. Vy ste dokonca porušili podľa mňa ústavu, lebo ľudia sa ani nemohli slobodne rozhodnúť, či vstúpia alebo nevstúpia do II. piliera. A vy tu idete obviňovať, čo my sme tu urobili? Tak choďte medzi ľudí a počúvajte ich, čo rozprávajú. A do II. piliera, pán Brocka, ste ani nevstúpili. Ja som vás prinútila tam vstúpiť, lebo ste dlho, dlho tam neboli, až potom, keď ste sa za to hanbili, že tam nie ste, tak ste tam vstúpili a teraz to musíte obhajovať.
Blanár, Juraj, podpredseda NR SR (2021-05-03):
Pán poslanec Erik Tomáš.
Laššáková, Jana, podpredsedníčka NR SR (2013-03-14):
Pán podpredseda vlády, chcem vás upozorniť, že uplynul stanovený 15 minútový limit. Takže...
Laurenčík, Milan, podpredseda NR SR (2021-02-05):
Pán poslanec Richard Takáč má ďalšiu faktickú. Nech sa páči.
Žiak, Miroslav, poslanec NR SR (2022-03-30):
Pán poslanec, vy klamete. My to vieme, veľakrát klamete, stále klamete, ale zdvihlo ma zo stoličky, keď ste rozprávali o študentoch z Ukrajiny. O študentoch z Ukrajiny, ktorí nie sú z Kyjeva. Logicky nie sú z Kyjeva, boli z Charkova. Lebo keby ste mal aspoň základné politické a geopolitické alebo akékoľvek geologické, geografické alebo neviem, aké možné vedomosti, tak viete, že Charkov bolo druhé najväčšie mesto s jeden a pol milióna obyvateľov, kde boli tri vysoké, obrovské vysoké školy, kde študovali ľudia z celého sveta. Ja osobne veľmi rád cestujem a bol som aj v Charkove a viezol ma dokonca taxikár, ktorý tam bol študent. Bol čiernej pleti a nevedel po ukrajinsky, vedel len po anglicky. A tým, že ja viem po anglicky, tak sme sa vedeli rozprávať, pán Kotleba. To je pre vás niečo, čo asi je ťažké, lebo vy ste samson slavien, a preto títo istí utečenci, ktorí boli študentami, utekali do svojich krajín, keďže váš priateľský národ Rusko zaútočil na druhý bratský národ, ak ste si to stále nevšimol a títo ľudia utekali. Logicky že utekali. Bolo ich tam, neviem, či 100-tisíc pomaly. Tak nejaká časť prešla aj cez Slovensko a, samozrejme, že prechádzali aj cez naše východné hranice. Takže toto ja už nedokážem prežrať, keď vy dokážete rozprávať takto, klamať, podnecovať tú nenávisť, neustále, neustále. Ja chápem, že vy ste teraz v zlej situácii, tie preferencie sú úplne na bode mrazu, lebo ste klamali aj o tom Rusku, aké je úžasné, ako v živote nezaútočí na Ukrajinu a nakoniec sa stalo to, čo stalo, ale aspoň nebuďte taký cynický, zlý človek a nevzbudzujte nenávisť proti ľuďom, ktorí reálne potrebujú pomôcť. Nerozprávajte tu o cenách energií, ktoré idú hore kvôli tomu, že Putin, Vladimír Putin, váš vzor a idol, rozpútal vojnu. Buďte aspoň normálny, príčetný človek a už keď ten váš kolega Mizík išiel na východnú hranicu točiť videjká, aspoň tam mohol doniesť nejakú humanitárnu pomoc.
Hort, Milan, podpredseda NR SR (2010-10-20):
S reakciou na faktické poznámky sa hlási pani poslankyňa Vaľová. Nech sa páči.
Laššáková, Jana, podpredsedníčka NR SR (2014-09-17):
Pán poslanec Bublavý, nech sa páči.
P. Hrušovský, podpredseda NR SR: (2002-05-23):
Otváram rozpravu o návrhu skupiny poslancov. Pýtam sa, či sa chce do rozpravy... Pán poslanec Hofbauer sa hlási ako jediný do rozpravy. Končím možnosť podania ďalších prihlášok. Nech sa páči, pán poslanec Hofbauer, z miesta. R. Hofbauer, poslanec: Vážení kolegovia poslanci, domnievam sa, že by bolo rozumné zastaviť tento prúd predvolebných komôr, komôrok, komôričiek a špajzí a rôznych iných zásobární, pretože toto sa opakuje každú volebnú kampaň a je to smiešne. Neurazte sa. Skutočne je to smiešne. Do tej vašej komory budú obsiahnutí aj zaklínači, vyháňači diablov, astrológovia, numerológovia, guru? Áno či nie? Ak áno, tak to podporím. Ale ak nie, nehnevajte sa, budú extra komory psychológov, extra komory psychiatrov. Tento štát sa asi premení na množinu komôr. Každý bude člen komory alebo komorník. Takže bolo by skutočne rozumné sa držať trošku zdravého rozumu, lebo toto, domnievam sa, čo tu dnes predvádzame a predvádzate, tak to je skutočne nedôstojné, je to fraška. Znevažuje to odbornú profesiu týchto profesijných zoskupení. Nezvyšuje to, znižuje to.
Zmajkovičová, Renáta, podpredsedníčka NR SR (2014-10-30):
Pán poslanec Zajac.
A. Belousovová, podpredsedníčka NR SR: (2007-10-18):
Pani poslankyňa Tóthová, máte možnosť položiť doplňujúcu otázku. Nech sa páči.
Hrnčiar, Andrej, podpredseda NR SR (2018-05-22):
Reakcia na faktické, pán poslanec Beblavý.
Bugár, Béla, podpredseda NR SR (2017-06-16):
Prerušujem rokovanie o tomto bode programu. Vzhľadom k tomu, že už dvakrát bolo spomenuté, že prečo nehlasujeme po každom prerokovanom návrhu, páni poslanci, chcem vám prečítať § 36 ods. 1, ktorý hovorí: „Národná rada rozhoduje o každom návrhu hlasovaním. Hlasovanie sa spravidla uskutoční každý rokovací deň o 11. hodine a o 17. hodine, ak Národná rada nerozhodne bez rozpravy inak.“ Ani ste to nenavrhli, takže ideme podľa rokovacieho poriadku. Ďalej budeme rokovať v prvom čítaní o návrhu poslancov Mariana Kotlebu, Stanislava Drobného, Milana Mazureka, Jána Kecskésa a Martina Kotlebu na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. (tlač 591). Dávam slovo teraz poslancovi Mazurekovi, aby informoval Národnú radu o svojom alebo o týchto návrhoch. Nech sa páči. (Rokovanie o návrhu poslancov Národnej rady Slovenskej republiky Mariana Kotlebu, Stanislava Drobného, Milana Mazureka, Jána Kecskésa a Martina Kotlebu na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 591.)
Pellegrini, Peter, predseda NR SR (2015-02-11):
Pán poslanec Hudacký.
Baláž, Radovan, poslanec NR SR (2017-12-06):
Ďakujem pekne za slovo. Vážený pán predsedajúci, vážený pán minister, vážené kolegyne, kolegovia, dovoľte mi, prosím, ako určenému spravodajcovi predniesť správu výborov Národnej rady o prerokovaní vládneho návrhu zákona, ktorým sa mení a dopĺňa zákon č. 595/2003 Z. z. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného vládneho návrhu zákona: Národná rada uznesením č. 765 zo 6. septembra 2017 pridelila vládny návrh zákona na prerokovanie týmto výborom: a to ústavnoprávnemu výboru, výboru pre financie a rozpočet, výboru pre hospodárstvo a výboru pre zdravotníctvo. Určila zároveň výbor pre financie a rozpočet ako gestorský výbor a lehoty na prerokovanie predmetného návrhu zákona v druhom čítaní. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. K predmetnému návrhu zákona zaujali výbory tieto stanoviská: Odporúčanie pre Národnú radu návrh schváliť s pozmeňujúcimi a doplňujúcimi návrhmi, a to výbor pre financie a rozpočet, ústavnoprávny výbor, výbor pre hospodárske záležitosti a výbor pre zdravotníctvo. Z uznesení výborov uvedených v bode č. III tejto spoločnej správy vyplývajú tieto pozmeňujúce a doplňujúce návrhy, ktoré sú uvedené pod bodom IV spoločnej správy. Gestorský výbor odporúča o návrhoch výboru, ktoré sú uvedené v spoločnej správe, hlasovať takto: V bodoch spoločnej správy č. 1 až 32, 34 až 47, 49 až 76, 78 až 83 hlasovať spoločne s návrhom gestorského výboru schváliť, o bodoch zo spoločnej správy č. 33, 48 a 77 hlasovať spoločne s návrhom gestorského výboru neschváliť. Gestorský výbor na základe stanovísk výborov odporúča Národnej rade predmetný návrh zákona schváliť v znení pozmeňujúcich a doplňujúcich návrhov uvedených v tejto spoločnej správe. Spoločná správa výborov bola schválená uznesením gestorského výboru č. 244 z 28. novembra 2017. Týmto uznesením ma zároveň výbor poveril ako spoločného spravodajcu, aby som na schôdzi Národnej rady pri prerokovaní o predmetnom návrhu zákona predkladal návrhy v zmysle príslušných ustanovení zákona o rokovacom poriadku. Ďakujem, pán predsedajúci, skončil som. Prosím, otvorte rozpravu.
Pčolinský, Peter, podpredseda NR SR (2023-03-23):
Páni poslanci, páni poslanci, že čo vám je? Však sa trošku ukľudnite, čo tu pískate a kričíte, akože kde ste?!
Paška, Pavol, predseda NR SR (2014-05-29):
(Hlasovanie). 138 prítomných, 47 bolo za, 75 proti, 14 sa zdržalo, 2 nehlasovali. Tento návrh sme neschválili.
Sulík, Richard, predseda NR SR (2010-10-13):
Ďakujem pekne. Pokračujeme v rozprave o vládnom návrhu zákona, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov . A do rozpravy sa prihlásili traja rečníci ústne, pán Dostál, pán Petrák a pán Ďurkovský. Poprosím pána Dostála. (Ruch v sále.) Páni poslanci, poprosil by som vás o kľud v miestnosti. Poprosím netelefonovať tu oproti, pán poslanec. Ďakujem vám veľmi pekne. Pán Dostál, ešte minútku vás poprosím o strpenie, kým páni poslanci opustia miestnosť. Tak, pán Dostál, máte slovo. Nech sa páči.
Suja, Miroslav, poslanec NR SR (2022-12-07):
Ďakujem za slovo, pán predsedajúci. Pán poslanec Benčík, vy sa bojíte vôle ľudí a tým ich oberáte o ich právo vyjadriť sa v referende. Keby ste nerobili rozhodnutia v neprospech ľudí a vôle ľudí, tak sa nemusíme báť žiadneho referenda. Ale, bohužiaľ, táto vláda, ktorej ste boli súčasťou aj vy, to dva a pol roka permanentne robila. Ak by sme, ako povedal v reakcii na vás, ale vy ste sa k tomu vyjadrovali tiež, kolega, nerozhodovali napríklad ako o tej obrannej dohode, tak sa nemáte báť prečo ľudí. Lebo drvivá väčšina občanov tú obrannú dohodu odmietla. Tak je samozrejmé, že ľudia ako vy, liberáli, ktorí neuznávajú žiadne ľudské práva, iný názor ako ten svoj, sa boja vyjadrenia ľudí v referende. Vôbec sa tomu nečudujem. A pomoc Ukrajine vojenská, podotýkam vojenská, s tým tiež väčšina Slovákov nesúhlasí. Tak tiež sa nečudujem, že sa bojíte referenda a vôle ľudí. A čo sa týka toho, že by mohlo byť referendum hneď po voľbách, no ja si myslím, že mohlo by tam byť jedno ustanovenie, že rok po voľbách a rok pred voľbami by nemohlo byť referendum vyhlásené. Čo si myslím, že je logické, že mohlo by byť len druhý alebo tretí rok vyhlasované. Ďakujem.
Žiga, Peter, podpredseda NR SR (2024-05-02):
Je všeobecný súhlas? (Súhlasná reakcia pléna.) Ďakujem pekne. Podávam procedurálny návrh, aby sme zajtra, teda v piatok rokovali do 15. hodiny s tým, že platí ten úzus, ktorý sme mali, že sa zajtra rokuje bez hlasovania. Je všeobecný súhlas? (Súhlasná reakcia pléna.) Ďakujem pekne. Ďalej podávam procedurálny návrh, aby sme druhé čítanie o vládnom návrhu novely zákona o poskytovateľoch zdravotnej starostlivosti, tlač 275, o ktorom rokujeme v skrátenom legislatívnom konaní, prerokovali v utorok 7. mája o 14. hodine a následne by sme prerokovali ďalšie dva návrhy zákonov z dielne ministerstva zdravotníctva. Sú to body 25 a 26, tlače 123 a 219. Je všeobecný súhlas, prosím? (Súhlasná reakcia pléna.) Ďakujem pekne. Keďže nemáme už o čom hlasovať, pretože sme všetky hlasovania vyčerpali a mali sme v zásade hlasovať len o tom bode, ktorý pán poslanec v mene troch poslaneckých klubov požiadal o presunutie, budeme pokračovať po krátkej prestávke v rokovaní v rámci bodov, ktoré nasledujú. Ďakujem pekne. (Ruch v sále.) Najbližšie, najbližšie hlasovanie je v utorok o 11.00 h. Päťminútová prestávka. (Prestávka.)
Vašečka, Richard, poslanec NR SR (2017-03-29):
Ďakujem veľmi pekne. Pán predseda vo svojom vystúpení použil slovo, ktoré s obľubou používa pán poslanec Číž, elementárna slušnosť. Ja chcem povedať jednu vec. V žiadnom prípade nie som za žiadne utajovanie informácií alebo obhajovanie kohokoľvek, padni, komu padni. Ja som hlasoval za to, aby táto informácia prišla do parlamentu, na rozdiel od vás, ktorí úplne bežne kryjete a nedovolíte, aby takéto správy do parlamentu išli. Takže ste to vy, ktorí kryjete. Toto ste akurát zneužili. My s tým nemáme problém. Elementárna slušnosť? Ja som nevidel od pána ministra Kaliňáka tak úbohé vystúpenie, k akému sa prepožičal teraz. Pán predseda Danko, takisto, teda úroveň nič moc. Viete, čo je slušnosť? Ak teda máte s tým problém, tak ste mali súkromne oznámiť prezidentovi, že milý pán prezident, takto nie, nejakým listom. Naopak, dopočuli sme sa vo vystúpení pani predsedníčky, že odporúčanie (výkriky v sále)... Poprosím vás, mlčte! (Prerušenie vystúpenia predsedajúcim.)
Blanár, Juraj, podpredseda NR SR (2021-06-22):
Ďakujem. Ďalším z ústne prihláseným v rozprave vystúpi pán poslanec Taraba a po ňom pani predsedníčka výboru Jana Bittó Cigániková. Nech sa páči, pán poslanec.
Kalmárová, Viera, poslanec NR SR (2023-11-16):
Zuzka, to generalizované hodnotenie programového vyhlásenia vlády ako nedôveryhodného materiálu nie je iba tvojím názorom, ale je faktom, ktorý včera potvrdil aj Tomáš Taraba, pre Hospodárske noviny povedal toto: „Jedna vec je znenie programového vyhlásenia, ktoré je naschvál robené tak, aby sme tam nedávali konkrétne termíny a predstavy o zákonoch. Nie sme politickí amatéri, aby sme dali opozícii náboj, aby vedeli, aký zákon, v akej podobe pôjde na štyri roky dopredu.“ A dodáva tiež, že: „V programovom vyhlásení nie je ani zrušenie transgender vyhlášky, a napriek tomu sa to bude riešiť. My sme cielene zvolili takúto formu.“ A ku kľúčovým otázkam, a to už dodávam ja a nie Tomáš Taraba, odrazu teda nepatrí len odhadovanie toho, čo sa skrýva za nejasným textom, ale už aj to, čo má koalícia formulované v tom právnom a skutočnom programovom vyhlásení vlády a pred nami to tají. (Potlesk.)
Gyimesi, György, poslanec NR SR (2022-12-06):
Dajte, prosím, hlasovať o pozmeňujúcom a doplňujúcom návrhu pána poslanca Krajčího.
Blaha, Ľuboš, podpredseda NR SR (2023-11-21):
Nech sa páči, pán poslanec Peter Šuca.
Klus, Martin, podpredseda NR SR (2019-10-24):
(Zaznievanie gongu.) Vážené panie poslankyne, vážení poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili dovčera do dvanástej hodiny 31 otázok na predsedu vlády a 39 otázok na členov vlády. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Panie poslankyne, páni poslanci, predseda vlády pán Peter Pellegrini sa písomne z rokovania o tomto bode programu ospravedlnil. Svojím zastupovaním poveril podpredsedu vlády pre investície a informatizáciu Richarda Rašiho, ktorého prosím, aby oboznámil, kto z členov vlády bude odpovedať na otázky za neprítomných členov vlády.
Laššáková, Jana, podpredsedníčka NR SR (2015-12-01):
Ďakujem pekne, pán minister. Zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský, ústavnoprávny, výbor, predsedovi tohto výboru poslancovi Róbertovi Madejovi, aby Národnej rade podal spravodajskú informáciu k tlačiam 1858 a 1860. Nech sa páči, pán predseda, máte slovo.
P. Paška, predseda NR SR: (2006-10-24):
(Hlasovanie.) 137 prítomných, 58 za, 5 proti, 74 sa zdržalo. Ani tento bod spoločnej správy sme neschválili. Ďalšie pozmeňujúce návrhy z rozpravy, pani spravodajkyňa.
Danko, Andrej, predseda NR SR (2016-09-12):
To vy mi podmienky nedávajte, ja tak isto nerozumiem vašej lustračnej...
Beluský, Martin, poslanec NR SR (2020-04-28):
Ďakujem za slovo. Vážený pán poslanec Pčolinský, je mi ľúto, že zase k programovému vyhláseniu vlády a k obhajobe k programovému vyhláseniu vlády vystúpil koaličný poslanec, a nie člen vlády. Zase koaličný poslanec tu rozprával a obhajoval proces alebo obsah tohto dokumentu a stále – za štvrtý deň – z vlády nikto k tomuto dokumentu nevystúpil teda okrem jedného ministra, nikto sa tomu nevyjadruje, nikto neodpovedá na otázky a aj teba ako koaličného poslanca by to malo podľa mňa trápiť a mali by ste s tým spraviť konečne poriadok. Povedal si, že toto programové vyhlásenie vlády mohlo mať jednu stranu. Kľudne mohlo, ja by som vám to vôbec nevyčítal a vzhľadom na situáciu, ale vláda sa rozhodla, že bude mať 121 strán, a našou povinnosťou, nielen opozície, ale aj koalície je sa tomu dokumentu postaviť, treba sa k nemu vyjadrovať. A aj preto tá rozprava tak dlhá, pretože ten dokument je taký obsiahly, takže nemôžeme sa čudovať, že tu tá rozprava trvá dlho a že sa na ten dokument pozeráme zo všetkých strán, pretože vláda sa rozhodla, že bude mať ten dokument 121 strán, a k tomu je aj adekvátna potom reakcia. Ďakujem pekne.
M. Číž, podpredseda NR SR: (2008-04-03):
(Hlasovanie.) Prítomných 132 poslancov, za návrh 113 poslancov, zdržalo sa 17 poslancov, nehlasovali 2 poslanci. Konštatujem, že sme schválili vládny návrh novely zákona č. 338/2000 Z. z. o vnútrozemskej plavbe. Ďakujem, pán spravodajca. Teraz, vážené kolegyne, kolegovia, nasleduje hlasovanie v prvom čítaní o návrhu poslankyne Národnej rady Slovenskej republiky Márie Sabolovej na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti v službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov , tlač 566. Slovo má spoločný spravodajca, predseda výboru pre zdravotníctvo a prosím ho, aby hlasovanie uviedol.
Blaha, Ľuboš, podpredseda NR SR (2024-01-24):
Vážená pani poslankyňa, je 13.00 hod. a poprosím vás, že by ste dokončili svoj príhovor po obednej prestávke, takže o 14.00 pokračujeme. Prerušujem schôdzu. Ďakujem pekne.
Šípošová, Janka, poslankyňa NR SR (2014-07-09):
Ďakujem pekne za slovo. Povedali mi, že som hovorila potichu, takže budem sa pokúšať byť zrozumiteľná. (Prerušenie vystúpenia predsedajúcim.)
Laurenčík, Milan, podpredseda NR SR (2021-06-22):
Ďakujem. Na vaše vystúpenie evidujem tri faktické poznámky. Uzatváram možnosť prihlásiť sa. Ako prvý, pán poslanec Tomáš Taraba, nech sa páči.
Ďuriš Nicholsonová, Lucia, podpredsedníčka NR SR (2018-05-29):
Pán poslanec Kéry.
F. Mikloško, poslanec: (2008-09-12):
A po ďalšie. No predstavme si, že na zákonoch, ktoré sa týkajú celého Slovenska, by sa mali dohadovať VÚC-ky. Takisto je mi trošku podozrivé, že na zákone o hlavnom meste krajiny dohadujú starostovia, ktorí, samozrejme, majú eminentný záujem, aby si budovali svoje časti. Čiže, prosím vás, rád by som vás upozornil, že tuná je vec, ktorá sa týka celej krajiny, krajiny, ktorá je členom Európskej únie a podobne. Čiže majte trošku pohľad zhora, nie zdola, zo svojich mestských častí.
Grendel, Gábor, podpredseda NR SR (2020-07-15):
Pán poslanec Kočiš, v dobrom vás upozorňujem, že musíte reagovať na vystupujúceho v rozprave. Pán poslanec Benčík teraz nemám možnosť na vás reagovať. Pán poslanec Filip Kuffa.
Laššáková, Jana, podpredsedníčka NR SR (2014-02-04):
Na vystúpenie pána poslanca dvaja páni poslanci s faktickými poznámkami. Končím možnosť prihlásiť sa s faktickými poznámkami. Nech sa páči, pán poslanec Kvasnička.
Figeľ, Ján, podpredseda NR SR (2014-02-07):
Ďakujem pekne. Teraz dávam slovo spravodajcovi, ktorého určil navrhnutý gestorský výbor a to výbor pre hospodárske záležitosti, pánovi poslancovi Alojzovi Přidalovi.
Kočiš, Eduard, poslanec NR SR (2021-12-02):
Veľmi pekne ďakujem za slovo, pán podpredseda. Pán predseda Kollár, spomínal ste tu 870-tisíc dôchodcov, ktorí sú zaočkovaní druhou dávkou vakcíny, ale zároveň ste tu spomenul 380-tisíc dôchodcov na Slovensku, ktorí zaočkovaní nie sú a podľa vás alebo vašej teórie, ktorú tuná predstavil tak veľkolepo a vehementne pán minister Matovič, chcete týmto dôchodcom dať nielen bonus v hodnote 500 eur, ale ešte aj ďalších 100 euro, ktoré ale podmieňujete tým, že musí sa prijať zákon, ktorí jednoducho týchto 500 euro odobrí, ak sa daný dôchodca alebo skupina dôchodcov dá zaočkovať. A tým, že opozícia, ktorá je podľa vás nezodpovedná a neponúka riešenia, nemá iný spôsob, ako len tento zákon podporiť, pretože inak je to vina opozície, že títo dôchodcovia prídu o 600 eur. Vážený pán predseda Kollár, toto naozaj nie je pravda. Povinné očkovanie, akým ste sa tuná doslova a do písmena až vyhrážal, že ak to nepôjde po dobrom, pôjde to pozlom, ja si naozaj nedovolím tvrdiť, aby sa tuná v pléne Národnej rady Slovenskej republiky našlo 90 bláznov, ktorí by ústavným zákonom niečo také dopustili. Ak pozeráte na rôzne reportáže, čo sa deje v západnej Európe, ktorá je pre mnohých vás takým vzorom, tak len pri náznakoch sa tam dejú také masívne demonštrácie, o akých sa nám na Slovensku ani nezdá. Holandsko má 93 % zaočkovanosť a ako ste povedal vo svojej rozprave, vakcína nie je sloboda, ale buďme zodpovední. Tí ľudia sú tam zodpovední na 93 % podľa vašej teórie a je tam zatvorené úplne všetko. Nemôžu zhola nič. Tak ja potom naozaj neviem, o akej zodpovednosti sa bavíme. A to, že ste povedal, že 166 obedov zhruba si môžu tí dôchodcovia zabezpečiť, tak neviem kde, pretože ani na krajnom východe obed... (Prerušenie vystúpenia časomerom.)
M. Záhumenský, poslanec: (2009-02-03):
Spomínali ste Jaslovské Bohunice. Ak by ste boli vyjednávali tak, ako napr. kolegovia v Českej republike o Temelíne, tak dneska mohli Jaslovské Bohunice vyrábať najlacnejšiu energiu pre Slovensko, pre slovenských občanov a mohla mať profit z toho celá spoločnosť. (Potlesk.) Vy ste ale zapredali slovenskú energetiku, nechali ste zatvoriť Jaslovské Bohunice pod zámienkou, že je to podmienka vstupu do Európskej únie. Áno, samozrejmá vec, rozumieme tomu, že určité skupiny alebo krajiny mali záujem na tom, aby sa zatvorila elektráreň v Jaslovských Bohuniciach, ale Česi ju dokázali obhájiť. Vy ste ju jednoducho odovzdali a zatvorili sme ju. Ale ja si dobre pamätám v čase krízy v januári, keď nastala a keď hrozilo Slovensku, že ak skutočne dôjdu zásoby plynu a bude nutné odniekadiaľ zobrať energiu, tak ste sa hlásili, že vy ste vlastne tiež za to, aby sa spustili Jaslovské Bohunice, lebo ste si priznali vlastne chybu, že bola chyba túto elektráreň odstaviť. Vy ste hrali tiež divadlo? Tiež ste boli divadelníci pre občanov, keby sa náhodou musela spustiť táto elektráreň, aby zachránila situáciu na Slovensku, a dneska kričíte, že vláda hrá divadlo? Vláda riešila problém krízy, ktorý hrozil Slovensku, a tými divadelníkmi ste boli, bohužiaľ, vy. Ďakujem. (Potlesk.)
Demian, Jaroslav, poslanec NR SR (2012-06-19):
Keďže tento návrh neprešiel, odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Prosím, dajte hlasovať.